‘મંજુની મહત્ત્વકાંક્ષા હવે એની ચરમસીમાએ પહોંચી ગઈ હતી. એણે હરિવલ્લભદાસને પોતાની પ્રેમજાળમાં એવો ફસાવી દીધો હતો કે હરિવલ્લભદાસ એનો ગુલામ બની ગયો હતો. હવે એ ઈચ્છે તો પણ મંજુથી પીછો છોડાવવાનું કામ એના માટે અશક્ય હતું. સામા પક્ષે મંજુ ત્રણ વર્ષથી હરિવલ્લભદાસને જલસા કરાવતી હતી. પોતાનું શોષણ ભલે એ સ્વેચ્છાએ થવા દેતી હતી પણ હવે એને હોદ્દો જોઈતો હતો. નિર્મળા ઘરમાં હોય ત્યાં સુધી મંજુના મનોરથ અધૂરા જ રહેવાના હતા. પૂરી તૈયારી સાથે આક્રમક બનીને મંજુ શેઠની બોચી પકડતી અને પૂછતી કે શેઠ! મારો આટલો લાભ લીધા પછી તમે મને શું આપ્યું? જવાબ આપો. શેઠાણી ક્યારે બનાવશો..?’